text: Nyhedsbrev blev udsendt syv gange ved en fejl
  29 marts 2019 kl. 07.38
  TV SYDs nyhedsbrev var her til morgen i usædvanlig godt fredagshumør.
  Hvis du modtager TV SYDs nyhedsbrev, har du formentlig bemærket, at vi her til morgen var en smule insisterende. På grænsen til det irriterende.
  Fredagens overblik blev nemlig udsendt ikke færre end syv gange.
  Og selvom vi rigtig godt kan lide, at du følger med og læser vores historier, så er syv mails fra morgenstunden nok lige i overkanten.
  Det var selvfølgelig en fejl. Redaktionen beklager og ønsker god weekend.
   
  Abonnerer du ikke allerede på vores nyhedsbrev, kan du tilmelde dig her - hvis du tør!
  